Eeloleval hooajal turustatakse Eestis kolme tootja gripivaktsiine – Influvac Tetra, Fluarix Tetra ja Vaxigriptetra – kokku planeeritakse Eestisse turustada 153 000 annust gripivaktsiini, kinnitati terviseametist Meditsiiniuudistele.
"Esimesena saabus 37 800 annust (Influvac Tetra), mis on tänaseks hulgimüügi tasandil läbi müüdud, kuid on apteekides saadaval. Võib arvata, et osa perearste ja vaktsineerimiskabinette on varuga gripivaktsiini ostnud, st kõik müüdud kogused ei ole veel vaktsineerimisel kasutust leidnud," hindas ravimiameti järelevalveosakonna juhataja Liis Prii.